REGOLAMENT TAL-KUMMISSJONI (KE) Nru 721/2007
tal-25 ta’ Ġunju 2007
li jadatta r-Regolament (KE) Nru 884/2006 li jistipula regoli dettaljati għall-applikazzjoni tar-Regolament tal-Kunsill (KE) Nru 1290/2005 rigward il-finanzjament mill-Fond Agrikolu Ewropew ta' Garanzija (FAEG) tal-miżuri ta' intervenzjoni taħt forma ta' operazzjonijiet ta' ħżin pubbliku u l-kontabilità ta' l-operazzjonijiet ta' ħżin pubbliku mill-aġenziji tal-ħlas ta' l-Istati Membri, minħabba l-adeżjoni tal-Bulgarija u r-Rumanija fl-Unjoni Ewropea
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat ta' l-Adeżjoni tar-Repubblika tal-Bulgarija u r-Rumanija,
Wara li kkunsidrat l-Att ta' l-Adeżjoni tar-Repubblika tal-Bulgarija u tar-Rumanija, u partikolarment l-Artikolu 56 tiegħu,
Billi:
(1)
Ċerti emendi tekniċi huma meħtieġa fl-Annessi IV u VI tar-Regolament tal-Kummissjoni (KE) Nru 884/2006 (1) minħabba l-adeżjoni tal-Bulgarija u r-Rumanija fl-Unjoni Ewropea.
(2)
Għandhom jiġu stabbiliti r-rati ta' l-imgħax ta' referenza msemmija fil-punt I.2 ta' l-Anness IV tar-Regolament (KE) Nru 884/2006, meħtieġa għall-Bulgarija u r-Rumanija sabiex jiġu kkalkulati l-ispejjeż finanzjarji li għandhom jiġu rifużi lill-Istati Membri kkonċernati għall-operazzjonijiet tagħhom ta' ħżin pubbliku, u l-perjodu ta' referenza 2007 għall-Bulgarija u r-Rumanija sabiex jiġu kkalkulati l-ispejjeż standard li għandhom jiġu rifużi lill-Istati Membri kkonċernati għall-operazzjonijiet tagħhom ta' ħżin pubbliku għas-sena tal-baġit 2008.
(3)
Għaldaqstant, ir-Regolament (KE) Nru 884/2006 għandu jiġi emendat skond dan,
ADOTTAT DAN IR-REGOLAMENT:
Artikolu 1
Ir-Regolament (KE) Nru 884/2006 huwa emendat kif ġej:
(1)
L-appendiċi fl-Anness IV jinbidel bit-test fl-Anness I ta' dan ir-Regolament;
(2)
Il-Punt I ta' l-Anness VI jinbidel bit-test ta' l-Anness II ta' dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 25 ta’ Ġunju 2007.